Europeiske konservative og reformatorer

Europeiske konservative og reformatorer (engelsk: European Conservatives and Reformists Party, ECR) (tidligere «Alliansen av europeiske konservative og reformatorer», 2009–2016, og «Alliansen av konservative og reformatorer i Europa», 2016–2019) er et konservativt politisk parti på europeisk nivå. Partiet representerer den EU-skeptiske delen av den moderate høyresiden, men er ikke imot EU-samarbeidet som sådan. Partiet ønsker at samarbeidet konsentreres om et mindre antall områder, deriblant EUs indre marked.

Gruppen av europeiske konservative og reformatorer, som formelt er parlamentsgruppen til Europeiske konservative og reformatorer, men også favner parlamentsmedlemmer fra blant andre Den europeiske kristne politiske bevegelse (ECPM) og Den europeiske frie allianse (EFA), har om lag 60 representanter i Europaparlamentet etter Storbritannias uttreden av EU i januar 2020.

Partiet ble stiftet den 1. oktober 2009, etter at gruppen i Europaparlamentet hadde blitt dannet i juni samme år. Partiet hadde åtte nasjonale partier som medlemmer ved grunnleggelsen, hvorav de største var Det konservative parti (toryene) i Storbritannia og Det demokratiske borgerparti i Tsjekkia.

Europeiske konservative og reformatorer ledes av et styre på seks personer. President fra 2009 til 2020 var tsjekkeren Jan Zahradil, som så ble etterfut lgav italieneren Giorgia Meloni, partileder i Fratelli d'Italia. Januar 2025 ble Meloni erstattet med Mateusz Morawiecki.

Europeiske konservative og reformatorer har et samarbeid med den partiuavhengige ungdomsorganisasjonen De europeiske ungkonservative, stiftet i 1993.

 Medlemspartier i Europa 
 Land Politisk parti Opptatt  Albanias republikanske parti 2017  VMRO – Den bulgarske nasjonalbevegelsen 2019  Blå framtid 2017  Fólkaflokkurin 2013  Den hviterussiske folkefronten 2017  Fratelli d'Italia 2019  Direzione Italia 2017  Kosovos demokratiske parti 2019  Det kroatiske konservative parti 2015  Nasjonal allianse 2014  Valgaksjon for polakker i Litauen 2009  Alternativ Demokratesch Reformpartei 2010  Șor-partiet 2018  Bevegelsen for endringer 2015  Forum voor Democratie 2019  Det nasjonale samlingspartiet 2017  VMRO-NP 2019  Lov og rettferdighet 2009  Alternativa Dreaptă 2019  Nok er nok 2019  Det konservative borgerparti 2011  Frihet og solidariet 2015  NOVA 2014  Vox 2019  Conservative and Unionist Party 2009  Ulster Unionist Party 2009  Sverigedemokraterna 2019  Det demokratiske borgerparti 2009  Liberal-Konservative Reformer 2016

Tidligere medlemspartier i Europa:
 : Libertair, Direct, Democratisch (2010–2014)
 : Lad opp Bulgaria (2018–2019)
 : Sannfinnene (2015–2017) (Blå framtid overtok medlemskapet)
 : Debout la France (2019–2020)
 : Sjálfstæðisflokkurinn (2011–2021)
 : Conservatori e Riformisti (2015–2017) (gikk inn i Direzione Italia, som ble medlem)
 : For fedreland og frihet/LNNK (2009–2011) (gikk inn i Nasjonal allianse, som ble medlem i 2014)
 : Polen først (2010–2014)
 : Noua Republică (2013–2018)
 : M10 (2016–2019) (gikk inn i Alternativa Dreaptă, som ble medlem)
 : Rettferdighets- og utviklingspartiet (2013–2018)
 : Magyar Demokrata Fórum (2009–2011)

Europeiske konservative og reformatorer har også flere regionale partnere (tidligere kalt assosierte medlemmer) utenfor Europa, deriblant Canadas konservative parti, Det republikanske parti i USA, Likud i Israel, Liberal Party of Australia og New Zealand National Party.

 Referanser 

 Eksterne lenker 



Kategori:Europeiske politiske partier
Kategori:Politiske partier etablert i 2009
Kategori:2009 i Europa